**МЕКТЕПКЕ ЖОЛ**

Құрметті Түркістан облысы, Жетісай ауданы, Жетісай қаласының жаны жайсаң, жомарт жандары !

“Жетісай ауданының мамандандырылған “Дарын” мектеп - интернаты” 2024 жылдың 1 тамызы мен 30 қыркүйек аралығында «Мектепке жол» Республикалық акциясы

өткізілетінін хабарлайды.

Республикалық акцияның мақсаты - аз қамтылған, көп балалы отбасындағы балалар және жетім балалар мен ата-анасының қамқорлығынсыз қалған балаларға оқу жылының басталуына дайындық кезінде материалдық көмек көрсету болып табылады. Аталған акция Министрліктің бастамасымен «Мектепке жол-Шекарасыз жақсылық» ұранымен өткізілуде.

Қазақстан Республикасының әрбір азаматы халықтың әлеуметтік осал топтарынан шыққан балаларды мектепке дайындауда атаулы көмек көрсетуде азаматтық белсенділік таныта алады, оның мектепке жолы қуанышты болуы үшін әрбір балаға шынайы қамқорлық пен назар аудара алады.

Осыған орай, ауданымыздың барлық азаматтарын, бизнес-құрылымдарын, үкіметтік емес ұйымдарды және жеке кәсіпкерлерді, мемлекеттік органдарды аталған акцияға, жоғарыда көрсетілген санаттағы отбасы мен балаларға көмек көрсетуге шақырамыз. “ Қолы ашықтың жолы ашық” демекші, жақсылық жасап жарысайық!

“Мектепке жол” акциясы 30 қыркүйекке дейін жалғасады.

Мекен жайымыз: «Жетісай ауданының мамандандырылған «Дарын» мектеп-интернаты» коммуналдық мемелекеттік мекемесі мектеп әкімшілігі. Байланыс нөмірі : 87077070083, 87478613275

